CELEX: 62022TN0046
Language: da
Date: 2022-01-25 00:00:00
Title: Sag T-46/22: Sag anlagt den 25. januar 2022 — Esedra mod Parlamentet

7.3.2022   
            
            
               DA
            
            
               Den Europæiske Unions Tidende
            
            
               C 109/34
            
         
      Sag anlagt den 25. januar 2022 — Esedra mod Parlamentet
      (Sag T-46/22)
      (2022/C 109/45)
      Processprog: fransk
      
         Parter
      
      
         Sagsøger: Esedra (Bruxelles, Belgien) (ved advokat M. Vastmans)
      
         Sagsøgt: Europa-Parlamentet
      
         Sagsøgerens påstande
      
      Sagsøgeren har nedlagt følgende påstande:
      
                  —
               
               
                  Det fastslås, at annullationssøgsmålet kan antages til realitetsbehandling, og at der er grundlag herfor.
                  Som følge heraf:
                  
                              —
                           
                           
                              annulleres Europa-Parlamentets afgørelse om tildeling af den omhandlede kontrakt til SAS PEOPLE & BABY og om afvisning af buddet fra SRL ESEDRA
                           
                        
                              —
                           
                           
                              SRL ESEDRA tilkendes erstatning for den skade, som er lidt som følge af denne ulovlige afgørelse, og
                           
                        
            
                  —
               
               
                  Europa-Parlamentet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet anlagt til prøvelse af Europa-Parlamentets afgørelse af 26 november 2021 om afvisning af buddet indgivet af sagsøgeren som led i udbudsprocedure nr. PE PERS 2021 027 om den fuldstændige drift af Europa-Parlamentets bygning indeholdende børnepasningsordningen i Bruxelles, beliggende rue Wayenberg, og om tildeling af kontrakten til SAS People & Baby har sagsøgeren fremsat to anbringender.
      
                  1.
               
               
                  Det første anbringende om tilsidesættelse af Europa-Parlamentets og Rådets forordning 2018/1046 (EU, Euratom) af 18. juli 2018 om de finansielle regler vedrørende Unionens almindelige budget, tilsidesættelse af artikel 170 TEUF, tilsidesættelse af udbudsbetingelsernes artikel 16.1, tilsidesættelse af almindelige retsprincipper såsom princippet om omhu, princippet om en formel begrundelse, princippet patere legem ipse fecisti samt et åbenbart urigtigt skøn.
               
            
                  2.
               
               
                  Det andet anbringende om tilsidesættelse af udbudsbetingelsernes artikel 3.13, tilsidesættelse af dekretet af 21. februar 2019 om styrkelse af kvaliteten af og adgangen til det franske fællesskabs børnepasningsordning og bekendtgørelse af 2. maj 2019 fra regeringen for det franske fællesskab om fastsættelse af ordningen for tilladelser og støtte til vuggestuer, børnepasningsordninger og selvstændige dagplejeordninger og/eller bekendtgørelse af 22. november 2013 fra regeringen for det flamske fællesskab om betingelserne for godkendelse og kvalitetspolitik vedrørende familiepleje og grupper af spædbørn og små børn, tilsidesættelse af almindelige retsprincipper, og navnlig af princippet om omhu og princippet patere legem ipse fecisti samt et åbenbart urigtigt skøn.